Fusioni nucliari

La fusioni nucliari è nu prucessu chi a pàrtiri di dui àtumu di isòtupi di idrogginu agghica a prudurri n'atumu di eliu e nu neutroni cu na libbirazzioni di enirgia pari a diffirenza di massa multiplicata pâ vilocità dâ luci ô quatratu, secunnu la formula di Einstein, E=mc².

Lu prucessu di fusioni nucliari è chiddu ca pirmetti ê stiddi comu lu suli di irradiari caluri, luci e enirgìa, di manera cchiù o menu stabbili pi longhi pirìudi.

Cuntrariamenti â fissioni nucliari unni l'enirgìa è pruduciuta supra la basi di la pruduzzioni di nuclea cchiù leggi a partiri di atuma cchiù pisanti, la fusioni nucliari nun pruduci scarti radiuattivi e â basi dâ fusioni nucliari cci sunnu elimenti chìmici assai facili di asciari n natura.

Chistu è nu mutivu c'ammutta li ricircatura a circari di riprudùciri la fusioni nucliari n labburatoriu, pi agghicari n futuru a custruiri cintrali nucliari puliti basati supra lu principiu dâ fusioni nucliari.

Li progetti attuali si bàsanu supra na màchina chiamata tokamak ca ntrappula nu fasciu di plasma di atuma di idrogginu ntî nu corridoiu tunnu, unni lu plasma è cavudiatu a 100'000'000 di gradi.
Nu tokamak esisti accamora sulu n Losanna, ma pruduci cchiù picca enirgia di quantu cci nni voli pi fàrilu funziunari.

N' Francia accuminzaru la custruzzioni di l'ITER c'avissi a dimustrari la fattibilità di na cintrali nucliari basata supra lu principiu dâ fusioni nucliari.